Arsti nõuanded Rasedus ja sünnitus raseduse katkemine 18.11.08 / Rasedus ja sünnitus
Olen 32. aastane naine. Mul on mure ebaregulaarsete päevadega (32-41) ja raseduste katkemistega. Esimene rasedus katkes aprillis 2008, 11 nädalal, teine augustis 2008, 6 nädalal. Hormoonnalüüse pole tehtud. Pap ja suguhaiguste testid korras. Emakas ja ovarid ultraheli järgi ilusad puhtad.
Hetkel rase. Viimane menstruatsioon algas 30. sept. Päevade järgi peaks rasedust tänaseks olema 7+1. Ultraheli näitas eilse seisuga (17. nov) rasedust ainult 4 nädalat. Loomulikult võisin rasestuda hiljem aga tupesekreedi järgi oli mul ovulatsioon 18-22 oktoober. Niipalju kui ma lugenud olen, saan ma aru et mul võib olla hormonaalne tasakaalutus mistõttu emakas ei ole suuteline loodet toetama kasvul.
Kohutav hirm on uue katkemise ees. Mis on variandid hormoonidaga rasedust toetada? Missuguse faasi puudulikkus võib mul olla?
Olen tervislike eluviisidega inimene, ei suitseta, ei tarbi alkoholi, söön mitmekesiselt, võtan kalamaksaõli ja foolhapet. Vastust oodates,
Teie mure on mõistetav, kuid rasedust ei saa enne kinnitada, kui on jälgitav loode ja tema südamelöögid. Reeglina 7.-st nädalast loote järgi, vahel ka 6. nädalast.
Kui teil on pikad m tsüklid, siis võis ovulatsioon ja rasestumine toimuda hiljem.
Arvestuse järgi menstruatsiooni 1. kuupäevast võib rasedus maha jääda 2 nädalat, see kuulub normi hulka.
-säilitage raseda režiimi: ärge tõstke raskusi, ärge tehke tugevat trenni, hoiduge füüsilisest ja ka vaimsest ülepingest; kui alakõht valutab, siis tuleks ka vahekorrast hoiduda
-tarvitage uusi rasedate vitamiine: Livol Total Multi rasedatele
-tarvitage Möller`s kapsleid
-soovitav foolhape alates 1 mg ööpäevas või rohkem
-günekoloogiline ultraheliuuring tuleks korrata, kui menstruatsiooni järgi on 11+6 päeva ja mõõta loote kehapikkuse järgi raseduse suurus; aga võib ka siis, kui on kuklavoldi uuring kuni 13+6
-soovitan pöörduda Erahaiglasse Fertilitas dr. Marek Šoisi juurde kuklavoldi 3D (värviliseks) uuringuks
-vahel esineb II faasi puudulikkust, mis peaks olema tõestatud; ravitakse Duphastoniga, kuid enamasti on see ravi patsiendi ja arsti rahustamiseks, sest ei ole teada loote sugu ning asjatu hormoonide tarvitamine võib vähendada poiss-loodete viljakust tulevikus
-külastage loenguid rasedatele, emade kooli
saate juurde lugeda:http://www.apollo.ee/product.php/0761893